El CB Andros Burjassot celebra el Dia del Club, el dissabte 2 de juliol
2025-07-24

El curs arriba a la seua fi per a les entitats de Burjassot i, a poc a poc i amb diferents actes, s’estan acomiadant dels seus components fins al pròxim curs. El protagonisme del pròxim cap de setmana, concretament el dissabte 2 de juliol, serà per al bàsquet i per a la gran família del CB Andros que celebrarà el Dia del Club.

La jornada començarà a les 9.30 hores, en el Poliesportiu Municipal, on tindran lloc els partits entre les jugadores i els jugadors de les diferents categories contra els seus pares, mares o tutors; partits en els quals tampoc faltaran els entrenadors del club que també gaudiran d’aquest matí esportiu des de l’altre costat de la banqueta.

Una vegada finalitzats els partits, sobre les 14.00 hores, la cita serà en l’Antic Mercat on tindrà lloc el dinar per a jugadors i familiars. El preu del dinar és de 3€ per a jugadors i jugadores i de 5€ per als seus acompanyants.

Una jornada de germanor, en la qual la família del CB Andros acomiadarà la temporada 2021/2022 pensant en els objectius del pròxim any.